Koko viikonloppu oli täynnä Lumoa, kun Jyväskylän Monitoimitalolla järjestettiin vuoden 2019 Valtakunnallinen Lumo-finaali. Tapahtuman järjestelyistä Voimisteluliiton kanssa vastasi Palokan Ilo, voimistelu ja liikunta ry. Mukana viikonlopussa oli 119 ryhmää. Lauantaina 27.4. kilpailtiin Gym for Life -sarjoissa ja sunnuntaina 28.4. tanssin sarjoissa.
Lauantaina nähtiin 60 upeaa suoritusta kolmessa eri Gym for Life-sarjassa. Kilpailupäivä aloitettiin pienten ryhmien (enintään 15 esiintyjää) sarjalla ja heti ensimmäisen tauon jälkeen päästiin ihailemaan myös suuret telineet sarjan huikeita akrobatiaryhmien esityksiä. Päivän päättivät vielä suuret ryhmät sarjan (vähintään 16 esiintyjää) upeilla esityksillään. Kaikissa kolmessa sarjassa kaikki ryhmät jaettiin kolmeen kategoriaan (kulta, hopea, pronssi) tuomaripisteiden perusteella. Kaikki kulta-kategoriaan sijoittuneet joukkueet palkittiin kultaisin mitalein. Lauantai-päivän kruunasi vuoden 2019 Gym for Life voittajan palkitseminen. Tuomariston valitsema päivän Sykähdyttävimmäksi esitykseksi tituleerattu Amelie, Tampereen Voimistelijat esityksellään This is me palkittiin upealla pokaalilla päivän päätteeksi.
Sunnuntaina mukana oli 59 tanssin ryhmää neljässä eli kilpailusarjassa. Juniorien sarjassa 12-15-vuotiaissa oli mukana 27 ryhmään. Nuorten sarjassa 16-19-vuotiaissa mukana oli 19 ryhmää. Aikuisten sarja yli 20-vuotiaat kokosi mukaan kuusi ryhmää ja seniorit yli 30-vuotiaat kahdeksan ryhmää. Kilpailuiden päätteeksi pidetty palkintojen jaon tunnelma oli huikean energinen ja onnistuneen tapahtumaviikonlopun tunnelma oli käsin kosketeltavissa.
Kaikki kilpailun tulokset löytyvät Kisapalvelusta.
Kuva: Oona Mäkikalli (Palokan Ilo)